**ΕΝΗΜΕΡΩΣΗ ΣΧΕΤΙΚΑ ΜΕ ΤΗΝ ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**Διατήρησης Στοιχείων Μαθητών**

**Ονοματεπώνυμο Μαθητή**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Από την Παρασκευή 25 Μαΐου 2018 τέθηκε σε εφαρμογή ο Κανονισμός ΕΕ 2016/679 για την Προστασία Προσωπικών Δεδομένων (GDPR). Ο ΟΚΠΔΥ φροντίζει για το απόρρητο των προσωπικών δεδομένων, τόσο των παιδιών, όσο και των δικών σας. Για τον λόγο αυτό, προσαρμόζουμε τη λειτουργία μας στο νέο καθεστώς.

 Τα στοιχεία σας δεν διανέμονται σε τρίτους, ενώ θα μπορείτε ανά πάσα στιγμή να τα ελέγχετε, να τα επικαιροποιείτε ή να τα σβήνετε στέλνοντας μας ένα email στο okpdy@prostasiadedomenon.gr με θέμα "Διαγραφή Προσωπικών Στοιχείων ".

 Σας ενημερώνουμε ότι Υπεύθυνος Προστασίας Δεδομένων είναι ο κος Βλάχος Απόστολος και μπορείτε να απευθυνθείτε σε αυτόν στο τηλέφωνο 215 5050 115 και στο email dpo@prostasiadedomenon.gr

**Α. Κατηγορίες Προσωπικών Δεδομένων που αποθηκεύουμε και επεξεργαζόμαστε**

* Τα ατομικά στοιχεία του παιδιού σας (π.χ. Ονοματεπώνυμο, διεύθυνση κατοικίας, πατρώνυμο, θρήσκευμα, εθνικότητα κλπ)
* Τα ατομικά στοιχεία των γονέων και κηδεμόνων (π.χ .στοιχεία ταυτότητας, διεύθυνση κατοικίας) και στοιχεία επικοινωνίας (π.χ. Κινητό τηλέφωνο, e-mail κλπ), καθώς και δεδομένα που απαιτούνται για την έκδοση νόμιμων φορολογικών παραστατικών (π.χ. ΑΦΜ, επαγγελματική δραστηριότητα κλπ).
* Τα στοιχεία για την τήρηση Ατομικού Δελτίου Υγείας Μαθητή ή αντίγραφο βιβλιαρίου υγείας ή αθλητική ταυτότητα.
* Φωτογραφίες και βίντεο από διάφορες εκπαιδευτικές, αθλητικές και λοιπές εκδηλώσεις μας

**Β. Σκοπός επεξεργασίας- Νομική βάση**

O ΟΚΠΔΥ επεξεργάζεται τα ως άνω αναφερόμενα προσωπικά δεδομένα με αποκλειστικό σκοπό :

* Τις δραστηριότητες εγγραφής, φοίτησης του παιδιού σας, και την πιθανή μεταγραφή του σε άλλο σταθμό. Νομική βάση για την επεξεργασία των δεδομένων αυτών αποτελεί η συμμόρφωση με την ισχύουσα εκπαιδευτική νομοθεσία.
* Τη φύλαξη των παιδιών.
* Τη δυνατότητα επικοινωνίας μαζί σας για θέματα που αφορούν στη φοίτηση του παιδιού σας, στη διαγωγή του και στις λειτουργίες του Βρεφονηπιακού Σταθμού. Νομική βάση των ανωτέρω αποτελεί η υποχρέωση μέριμνας για το παιδί σας για όλα τα θέματα που αφορούν στη λειτουργία του σταθμού και την παρουσία του παιδιού σας στο σχολικό περιβάλλον.
* Τη δυνατότητα λήψης αναμνηστικών φωτογραφιών και βιντεοσκοπημένου υλικού των παιδιών σας.
* Την έκδοση φορολογικών και κοινωνικό ασφαλιστικών ή άλλων νόμιμων παραστατικών, σύμφωνα με την εκάστοτε ισχύουσα φορολογική νομοθεσία.
* Την είσπραξη ενδεχόμενων οφειλών ή διεκδίκηση τυχόν άλλων νομικών αξιώσεων του ΟΚΠΔΥ ή τρίτων, εφόσον αυτό κρίνεται απαραίτητο και εντός των πλαισίων της αρχής της αναλογικότητας. Νομική βάση αποτελεί το έννομο συμφέρον του ΟΚΠΔΥ ή/και των τρίτων για επαρκή νομική προστασία σε περίπτωση δικαστικών διενέξεων.

**Γ. Αποδέκτες των Προσωπικών Δεδομένων**

Τα προσωπικά δεδομένα ( των παιδιών και των γονέων/κηδεμόνων) που τηρούνται στον ΟΚΠΔΥ μπορούν να τύχουν επεξεργασίας μόνο από τους εργαζομένους μας καθώς και τις διοικητικές μας υπηρεσίες.

Η επεξεργασία των δεδομένων αυτών από τρίτους καταρχήν απαγορεύεται.

Κατ' εξαίρεση μόνο δύναται να μεταβιβαστούν περιοριστικά :

* Σε Δημόσιες Δικαστικές και Εισαγγελικές Αρχές
* Σε περίπτωση μεταγραφής
* Σε φορείς με τους οποίους υπάρχει συνεργασία του ΟΚΠΔΥ κατά τη διοργάνωση διαφόρων εκδηλώσεων.
* Σε Εξωτερικούς συνεργάτες του ΟΚΠΔΥ.

Θα πρέπει να επισημανθεί ότι τυχόν επεξεργασία των Προσωπικών σας Δεδομένων από τους ανωτέρω φορείς γίνεται στο μέτρο που είναι αναγκαίο για την εκπλήρωση των σκοπών που τους έχει ανατεθεί.

**Δ. Χρονική Διάρκεια Αποθήκευσης**

Ο Βρεφονηπιακός Σταθμός τηρεί Αρχείο με τα προσωπικά δεδομένα όσο είναι απαραίτητο για την εκπλήρωση των ανωτέρω περιγραφόμενων σκοπών του, ήτοι α)στοιχεία επικοινωνίας: 5 έτη από την αποφοίτηση, β)φορολογικά στοιχεία: 15 έτη από την αποφοίτηση και γ)στοιχεία φοίτησης: 50 έτη από την αποφοίτηση.

 Ειδικότερα, τα δεδομένα θα αποθηκεύονται σύμφωνα με τις προθεσμίες που προβλέπονται από την εκάστοτε ισχύουσα νομοθεσία που τα διέπει.

 Φωτογραφίες και βίντεο του παιδιού σας θα διατηρούνται για 1 χρόνο.

**Ε. Δικαιώματα**

 Μπορείτε οποτεδήποτε με έγγραφη αίτηση να ασκήσετε τα κάτωθι αναφερόμενα δικαιώματα, όπως αυτά προβλέπονται από τον νέο Κανονισμό περί Προσωπικών Δεδομένων, ήτοι

1. Δικαίωμα πρόσβασης, δηλαδή να πληροφορηθείτε κατά πόσο υφίσταται επεξεργασία των προσωπικών δεδομένων των παιδιών σας, να λάβετε αντίγραφα αυτών των δεδομένων καθώς και κάθε άλλη πληροφορία σχετικά με την πραγματοποιούμενη επεξεργασία.
2. Δικαίωμα διόρθωσης και συμπλήρωσης ανακριβών και ελλιπών δεδομένων,
3. Δικαίωμα φορητότητας για όσα δεδομένα επεξεργαζόμαστε με βάση το νόμο και την συγκατάθεση σας.
4. Δικαίωμα να ζητήσετε τη διαγραφή δεδομένων και/ή περιορισμό της επεξεργασίας τους,
5. Δικαίωμα εναντίωσης στην αποστολή ενημερώσεων μέσω απλού ταχυδρομείου, e-mail ή sms. Στην περίπτωση αυτή θα διακόψουμε την αποστολή ενημερώσεων.

 Για οποιαδήποτε πληροφορία αναφορικά με την επεξεργασία των προσωπικών σας δεδομένων καθώς και για την άσκηση των ως άνω αναφερόμενων και περιγραφόμενων δικαιωμάτων σας, μπορείτε να επικοινωνείτε με τον Υπεύθυνο Προστασίας Προσωπικών Δεδομένων του ΟΠΚΔΥ κο Βλάχο Απόστολο στο email dpo@prostasiadedomenon.gr ή μέσω τηλεφωνικής επικοινωνίας στον αριθμό 211 11 33 583.

Σε κάθε περίπτωση, δύνασθε να προβείτε σε καταγγελία ενώπιον της Αρχής Προσωπικών Δεδομένων, εφόσον φρονείτε ότι η συλλογή και επεξεργασία των δεδομένων σας συντελείται κατά παράβαση της ισχύουσας νομοθεσίας.

Υπογραφή Γονέα